पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब के गुरदासपुर जिले के कस्बा काहनूवान के गांव नई बागड़ियां में बहन और भाई के रिश्ते तार-तार हो गए। जमीनी विवाद में एक युवक ने अपनी ही चचेरी बहन की हत्या कर दी। युवक ने बहन को ट्रैक्टर के नीचे कुचलकर मार डाला। विवाद खेत की पगडंडी को लेकर हुआ था।
युवक ने अपनी चाची को भी मारने का प्रयास किया, लेकिन वह बच गईं। वारदात अंजाम देने के बाद आरोपी ट्रैक्टर लेकर मौके से फरार हो गया। मृतका की पहचान सुमनप्रीत कौर पुत्री अमरजीत सिंह निवासी नई बागड़ियां के रुप में हुई है। आरोपी का नाम मनप्रीत सिंह पुत्र सुरजीत सिंह है।
थाना भैणी मिया खां की पुलिस मौके ने पहुंचकर शव को कब्जे में लिया। पुलिस ने मृतका के पिता अमरजीत सिंह के बयान के आधार पर आरोपी मनप्रीत सिंह पुत्र सुरजीत सिंह व गुरमीत कौर पत्नी सुरजीत सिंह निवासी नई बागड़ियां के खिलाफ मामला दर्ज कर लिया है।
अमरजीत सिंह ने बताया कि उसका भतीजे मनप्रीत सिंह के साथ खेत की पगडंडी को लेकर झगड़ा चल रहा है। कई बार पंचायत में राजीनामा हुआ, लेकिन बुधवार सुबह उसने भतीजे मनप्रीत को कहा कि वह अपनी पगडंडी ट्रैक्टर से बना ले। पगडंडी बनाते समय मनप्रीत ने पहले बनाई पगडंडी को ट्रैक्टर से ध्वस्त कर दिया।
रोकने पर उसने ट्रैक्टर सुमनप्रीत कौर और उसकी मां पर चढ़ा दिया। इस दौरान ट्रैक्टर के नीचे आने से सुमनप्रीत की मौत हो गई और उसकी मां मनजीत कौर को गंभीर चोटें लगीं। वारदात की सूचना थाना भैणी मिया खां की पुलिस को दी गई। जानकारी मिलते ही DSP कुलविंदर सिंह विर्क व संबंधित थाने की पुलिस मौके पर पहुंची।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn